જામનગરમાં જાણીતા બિલ્ડર અમરીશ વિનોદરાય મહેતાની 100 કરોડની જમીન પચાવી પાડવાનો કેસ ચર્ચાનો મુદો બન્યો હતો. આ કેસમાં છેલ્લા 6 માસથી નાસતો ફરતો આરોપી જયેશ પટેલ આજે અચાનક નાટકીય ઢબે જામનગરમાં ચીફ મેજિસ્ટ્રેટની કોર્ટમાં હાજર થતા ચકચાર મચી જવા પામી હતી. જયેશ પટેલ કોર્ટમાં પહોંચતાં કોર્ટ પરિસરમાં પોલીસકર્મી , મીડિયા કર્મીઓ અને વકીલોના ટોળા ઊમટી પડ્યા હતા. હાલ જામનગરની ચીફ મેજીસ્ટ્રેટ કોર્ટે જયેશ પટેલની સરેન્ડરની અરજીના મંજૂર કરી પબ્લિક પ્રોસિક્યૂટર અને પોલીસની દલીલો માન્ય રાખી, આરોપી જયેશ પટેલને એલસીબી પોલીસના કસ્ટડીમાં રાખવા આદેશ આપી દીધો છે.